《同王胡二总戎登淮安新城一首》
明代·黄省曾

淮海登飞观，欢言解客劳。湖含千舸阔，风引二城高。

岁酒殊乡对，春鸿霁雪飘。故人情倍昔，天末慰凄寥。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。